cyanic-selkie/wikianc huggingface dataset:
Tønsberg
Innbyggere og tettsteder
De andre tettstedene i kommunen er Barkåker nord for byen med innbyggere, den gamle stasjonsbyen Sem i vest med  innbyggere, Kirkevoll/Brekkeåsen med  innbyggere, Revetal/Bergsåsen med  innbyggere, Linnestad med  innbyggere, Gretteåsen med  innbyggere, Solerød med  innbyggere og Skjeggestadåsen med  innbyggere i nord. Tettstedet Åsgårdstrand ligger på grensa til Horten kommune og Vear på grensa til Sandefjord. I Vear tilhører et flertall av innbyggere Tønsberg kommune. I Åsgårdstrand tilhører et mindretall av innbyggerne Tønsberg kommune.
Det er ellers nyere boligområder blant annet på Husøy, Ringshaug, Basbergrønningen, Bjelland og Hogsnesåsen, Kongsåsen, Olsrød, Kjellelia og Robergrønningen, samt Sandeåsen og Presterødåsen. Tolvsrød er et handelssentrum for østlige deler av kommunen.
Tønsberg kommune har de siste årene hatt en folkevekst på over ni prosent.
Tønsberg er sentrumskommune i Tønsbergregionen, den sentrale byregionen i Vestfold.
Mange arbeidstakere i Tønsberg pendler til Oslo flere ganger i uken.
Se også: Liste over Tønsbergs gater.
Politikk
Se også utfyllende artikkel - Tønsberg - tidligere kommunestyrevalg
Historie
Ifølge Snorre ble byen grunnlagt før slaget i Hafrsfjord. Dersom dette var korrekt, ville Tønsberg vært Norges eldste by, grunnlagt før 872. Byen feiret sitt 1000-årsjubileum i 1871. Mange har hatt tiltro til Snorres tidfesting, bl.a. fordi det ikke finnes så mange alternative skriftlige kilder. Det nøyaktige årstallet 871 er basert på årstallet for slaget i Hafrsfjord, 872, etter den islandske skalden Are Frodes kronologi fra 1100-tallet. Denne oppfatningen var dominerende inntil 1920-årene, da historikeren Halvdan Koht fremsatte en teori om at slaget foregikk nærmere år 900. I 1964 kom den islandske historikeren Olafia Einarsdottir frem til at den gamle islandske tidsregningen likevel stemte bedre. Dette har siden vært den mest benyttede metoden, om enn med noen justeringer. En alternativ oppfatning bygger på arkeologiske utgravinger som fra 1970-tallet er utført i byens eldre deler. Det er ikke funnet noe som kan bekrefte Snorres utsagn om Tønsbergs alder. Nyere boreprøver fra grunnen under sentrum av Tønsberg inneholdt bymessige kulturlag datert til 900-tallet.
De eldste deler av byen Tønsberg er trolig vesentlig yngre enn 871. Snorre mente kanskje at Kaupang og Tønsberg var en og samme by. Dette er sannsynligvis heller ikke riktig. Trolig er det nærmere 200 år fra Kaupang ble fraflyttet til Tønsberg fikk urban karakter. Historisk kildekritikk mot Snorre er nødvendig, han skrev sin historie flere hundre år etter slaget i Hafrsfjord. Snorre bruker imidlertid termen «kaupstad», noe som vi med moderne uttrykk bør oversette med «handelsplass» heller enn «by». På Olav den helliges tid er det imidlertid mulig at Tønsberg var blitt mer av en by. Fortellingen om opplandskongen Rørek, som ble holdt fanget i Tønsberg av Olav i 1018, kan ha utspring i en mer pålitelig tradisjon. Rørek kom seg etterhvert til Island, hvor han kan ha vært med på å gi opphav til kunnskap om Tønsberg som by. Arkeologer har også funnet tegn til urban bebyggelse ved Slottsfjellet som kan stamme fra 1000-tallet.
Det har vært antydet at ca. år 1100 kan være korrekt årstall for grunnleggelsen av byen Tønsberg. Tønsberg må uansett være grunnlagt før år 1135. På dette tidspunkt omtales byen første gang av en samtidskilde, den anglonormanniske historikeren Ordericus Vitalis. Tønsbergs politikere har vedtatt at Tønsberg skal markedsføres som landets eldste by.
Fra 1191 finnes en beskrivelse av Tønsberg, forfattet av en dansk korsfarer som besøkte byen på veien mot Det hellige land. I denne skildringen fremstår Tønsberg som en by:
Den politiske grupperingen som kalles baglerne hadde sitt hovedsete i Tønsberg. Høsten 1201 og vinteren 1202 foregikk en beleiring av Slottsfjellet i Tønsberg da birkebeinerne omringet fjellet og utsultet baglerne som hadde tatt tilflukt der. Tønsberg var gjennom hele middelalderen et politisk maktsenter i landet. Flere konger residerte på festningen Tunsberghus som var blitt sterkt utbygget under Magnus Lagabøte i siste halvdel av 1200-tallet. Byen var også et geistlig senter med åtte kirker innenfor bygrensen. I 1277 ble Sættargjerden undertegnet i Tønsberg, dette var et forlik mellom kongemakten og kirken. Olavsklosteret var trolig et høykirkelig maktsenter på denne tiden. Eiendommene fra dette klosteret ble seinere grunnlaget for Jarlsberg hovedgård. Ved Haugar lå Gråbrødreklosteret.
Tunsberghus var sete for Tønsberg len inntil festningen ble inntatt av svenske soldater og brent ned til grunnen i 1503. Byen fortsatte likevel å være lensete for Tønsberg len, som på begynnelsen av 1600-tallet ble oppgradert til slotts- eller hovedlen. Mesteparten av Tønsberg ble jevnet med jorden under den store bybrannen i 1536, og byen lå nede i over hundre år.
Tønsberg tok seg opp igjen ved 1700-tallet og ble et viktig senter for norsk sjøfart og hvalfangst. De to siste middelalderkirkene som hadde overlevd bybrannen, Lavranskirken (St.Laurentii kirke) og Mariakirken (Vor Frue Kirke), ble revet i henholdsvis 1811-1814 og 1866. Den nåværende domkirken, Tønsberg domkirke, ble bygget i 1858 på gamle Lavranskirkens plass.
Tønsberg ble i 1948 bispesete for det nye Tunsberg bispedømme, da Buskerud og Vestfold ble skilt fra Oslo bispedømme.
Grenseendringer og sammenslåinger
Tønsberg ble 1. januar 1877 utvidet ved at Kaldnes på Nøtterøy ble overført til byen. 1. juli 1915 ble en del av Nøtterøy med 12 innbyggere overført til Sem (som nå er Tønsberg). Den seneste grensereguleringen skjedde 1. januar 1980 da en ubebodd del av Nøtterøy ble overført til Tønsberg. Den viktigste grunnen for utvidelsen av Tønsberg i 1877 var at det var store skatteinntekter å hente fra dette området. Tønsberg var redde for konkurransen fra andre kjøpstader.
Tønsberg kommune ble i 1988 slått sammen med Sem kommune, og mangedoblet sitt kommuneareal og nesten tredoblet kommunens befolkning, som før sammenslåingen var henholdsvis 8 896 og 21 948 innbyggere.
Under Kommunereformen i Norge, igangsatt i 2014 av Erna Solbergs regjering, var det først mest aktuelt med sammenslåing av Tønsberg, Nøtterøy og Tjøme. De to sistnevnte gikk imidlertid inn for å slå seg sammen uten Tønsberg. I september 2016 vedtok kommunestyret i Re kommune og bystyret i Tønsberg kommune gjensidig en fremtidig kommunesammenslåing.
I forbindelse med kommunesammenslåingen mellom Sandefjord, Stokke og Andebu ble grensen mot den nye kommunen justert slik at tettstedet Vear i sin helhet ble liggende i Tønsberg kommune fra 1. januar 2017. Innbyggertallet i kommunen når Vear er lagt til, er ca 44 900.
Navnet Tønsberg
Den norrøne formen av navnet var Túnsberg. Vokalen ú ble på norrønt uttalt omtrent som o i «ord» og «ost» i moderne norsk. Førsteleddet tún betydde opprinnelig 'gjerde, inngjerding' (jf. eldre tysk 'zûn'), men ble seinere brukt om selve området som var inngjerdet eller avskjermet, omtrent som det moderne 'tun'. I denne sammenhengen er det trolig med betydningen 'borg'. . Andreleddet berg sikter til Slottsfjellet. Den fordanskede skriftformen Tønsberg tok gradvis over i dansketiden.
Tønsberg betegnes i dag ofte med forkortelsen TBG.
Kultur, idrett, turisme o.l.
Tønsbergs kulturliv er preget av byens rike historie og av stor aktivitet i fylkets nærings- og handelssentrum. Byen er også en av landets mest populære feriebyer sommerstid. Byen har også et kulturelt mangfold hele sommeren.
Oseberg kulturhus er et flerbrukshus med hotell, musikalsk storstue og mindre scener og konferansefasiliteter. Her arrangeres festspill, konserter, utstillinger, konferanser og seminarer av mange slag.
Jarlsberg flyplass, fire kilometer utenfor byen, er åpen for mindre fly og luftsport.
Kilden kino er et Vestfold- og Telemarks største kino. Kinoen har 9 saler og 4DX. Bygget inneholder også leiligheter, restauranter og et spillsenter med blant annet bowlingbaner, laserspill og innendørs minigolfbane.
Til tross for at Vestfold er en provins som svært sjeldent får besøk av cruiseskip så kan derimot Tønsberg skilte seg som en «cruiseby» da Tønsberg ved flere anledninger har fått besøk av cruiseskip som har lagt til ved kai i byen. Bl.a. har Hurtigrutens cruiseskip MS «Trollfjord» lagt til ved kai i Tønsberg flere ganger, seinest i 2014. I tillegg har det kombinerte skole- og cruiseskipet MS «Gann» som går i cruisetrafikk hver sommer også flere ganger lagt til ved kai i byen.
Kulturminner og turistattraksjoner
Havna var sentrum for det meste som foregikk i sjøfartsbyen Tønsberg, den gang da sjøen var viktigste transportvei. Det var til Tønsberg havn de kom rutebåtene fra Nøtterøy og Tjøme, og fra hovedstaden. Mot havna lå det i 1840-åra 29 sjøboder, noen få er bevart til i dag. Sjøbodkvartalene mellom kaiene og Nedre Langgate utgjør et kulturmiljø som rommer mange historiske bygninger, blant annet Foynegården, som er den eldste eksisterende typiske kjøpmannsgård fra byen Tønsberg.
Da jernbanen kom til Tønsberg, ble stasjonen lagt nær ved havna. Den eldste stasjonsbygningen står fremdeles ved Nedre Langgate. Slottsfjelltunnelen var opprinnelig bygd som jernbanetunnel. Denne jernbanestasjonen ved Tønsberg havn var en såkalt sekkestasjon. Seinere ble jernbanen flyttet lenger opp i byen, og banen ble lagt i en stor sløyfe. Dagens Tønsberg stasjon på Knapløkka åpnet i 1915.
Store deler av byens sentrum er omfattet av NB!-registeret, Riksantikvarens liste over bymiljøer i Norge som har nasjonal kulturhistorisk verneinteresse.
Tønsberg er en av Norges vakreste byer, og Norges tredje mest populære turistby, kun slått av Bergen og Kristiansand.
Kulturinstitusjoner og foreningsliv
Kommunen har et rikt foreningsliv innen idrett, kultur, fritidssektor, kristenliv, helse og så videre, med alt fra Tønsberg og Omegn Turistforening Tønsberg og omegn turistforening (TOT) til Tønsberg Salsaklubb og Tønsberg og Omegn Travforening.Tønsberg har også jazzklubben Urijazz samt flere skole- og musikkorps, blant annet Tønsberg Janitsjarkorps og Tønsberg Musikkorps av 1919. I tillegg er det flere teatergrupper, deriblant amatørteatrene Tønsberg amatørteater og Sjøbodteateret, med fast tilholdssted på scenen i Papirhuset teater, foruten friteateret Thesbiteateret og det profesjonelle turneteateret Teater Ibsen med base i Skien. Av faste utstillinger er Vestfold Fylkesmuseum og Haugar Vestfold Kunstmuseum de største.
Tønsberg og Nøtterøy bibliotek i Tønsberg sentrum er felles folkebibliotek for Tønsberg og Færder kommuner.
Kulturarrangementer
Én uke hver mai måned siden 1968 har varemessa Tønsbergmessa blitt avholdt oppe i park- og hallområdet i Frodeåsen. Dit kommer mange kjente underholdere. Seinere arrangeres blant annet den årlige Middelalderfestivalen. Om sommeren er det et yrende pub- og uteliv langs brygga med fritidsbåter, hyttegjester fra Tjøme, Nøtterøy og Stokke på bytur, turister og lokalbefolkning. Da er det også sommershow og revyer med rikskjente standupkomikere og musikere på Oseberg kulturhus, Hotell Klubben og enkelte puber. Siden 2003 har det dessuten blitt arrangert en årlig festival for rock og popmusikk, Slottsfjellsfestivalen. Slottsfjellfestivalen har blitt en av Norges største festivaler med nærmere 30 000 besøkende på 3 dager. Denne blir avholdt i midten av juli hvert år.
I juni er det også mange arrangementer innen klassisk musikk i Tønsberg-distriktet i forbindelse med Vestfoldfestspillene (Tønsberg Klassisk). Litteraturuka i Vestfold har blitt holdt i november hvert år siden 1997. Hovedtyngden av opplesninger og bokarrangementer er da lagt til Tønsberg.
Medier
Byens lokale avis, og fylkets største, er den tradisjonsrike Tønsbergs Blad, grunnlagt 1870 som i tillegg til Tønsberg kommune også er lokalavis for nabokommunene Færder, Horten og Holmestrand, i tillegg til deler av Sandefjord (tidligere Stokke og Andebu kommuner). Avisa utgir også bilaget Vestviken 24 som skriver om næringslivet i Vestfold fylke. Avisa drev også TV-stasjonen VF24. I perioden 2005–2021 ble gratisavisen Byavisa Tønsberg distribuert til alle husstander Tønsberg og omegn. Radio Tønsberg er kommunens, og Vestfold fylkes lokalradio.
Vestfold Arbeiderblad kom ut i Tønsberg fra 1909 frem til 1988.
NRK Østafjells har avdelingskontor i Tønsberg. Fylkessendingene for Vestfold blir produsert her.
Språk og dialekt
Tønsbergmål er navnet på dialekten som snakkes i Tønsberg, og store deler av Nøtterøy i nabokommunen Færder. Dialekten er en del av dialektgruppen vestfoldmål som igjen er en del av den enda større dialektgruppen vikværsk (vestfoldmålet har også fått mange trekk fra målene i Telemark, og noen kategoriserer vestfoldmålet som en vikværsk-telemarksk dialektgruppe, en såkalt overgangsdialekt). Et viktig kjennetegn ved tønsbergdialekten er trekjønnssystemet med endelsene -ær og -ane i flertallsord av hannkjønn. Eksempler på dette er bilær, båtær og syklær i ubestemt form, og bilane, båtane og syklane i bestemt form. I tønsbergdialekten blir også trykklett y uttalt som ø, for eksempel i ordene løst, pønt, brølløpp, brøst og høtte. Tønsbergenserne bor i Tønsberg, de kjører mellom tunnelen, de sitter hæilt innte hverandre og de likær en varm kaffi me mjælk og sukker, og barna likær å leike. I dialekten brukes også kløyvd infinitiv, som går tilbake på jamvekt sord i mellomnorsk, det vil si at enkelte infinitiver ender med en e mens andre infinitiver ender med en a, som for eksempel i værra og høre. Tjukk l er også et viktig kjennetegn ved tønsbergdialekten. Og et annet kjennetegn, som dog forekommer helst hos den eldre generasjonen er at nektingsadverbet har formene inte, akkurat som i svensk, og ikkje, akkurat som i nynorsk og vestnorsk. Tønsbergmålet er i likhet med sandefjordsmålet, larviksmålet, hortensmålet og holmestrandmålet et bymål og er derfor litt mer forenklet enn bygdemålene som snakkes i indre Vestfold som for eksempel i Revetal, Andebu, Fon og Vivestad, og Tønsbergs bymål er også derfor ikke så utvannet slik som bygdemålene, og snakkes av de aller fleste tønsbergenserne i alle aldre. Men tønsbergmålet har likevel mye til felles med resten av vestfoldmålet, og også i Tønsberg finner man enkelte lokale ord og uttrykk som for eksempel vakent som betyr voldsom, fævvel som betyr fugl, å mævvle som betyr å spise, jålepåsa som betyr sminkepung, krimsjuke som betyr forkjølelse, atal som betyr vrang/vanskelig, stim som betyr stress og hælække som betyr orker ikke.
Det finnes også flere dialektforskjeller innenfor Tønsberg kommune. F.eks. snakker de som bor i det urbane byområdet sørøst i kommunen mye penere enn bygdefolket som bor nordvest i kommunen som i Fon og Vivestad. Da det heter «hue» (hode), «uke», «mjælk» (melk), «folk», «ikke/inte/ikkje», «ælbu» (albue) og «pengær» (penger) i byområdet i Tønsberg, heter det «huggu», «viku», «mjølk», «følk», «itte/inte», «øllbågæ» og «pæning» i Fon og Vivestad. Dialektene i Tønsberg er sammen med resten av vestfoldmålet og grenlandsmålet et vikværsk flatbygdmål, men har en del innslag fra Aust-Telemark, Vest-Telemark, Setesdal og Numedal, som snakker fjellbygdmål (midtlandsk), pga. nærheten til disse fjelldistriktene. For eksempel uttales hv-/kv- som gv i enkelte ord, f.eks. «gvakk», «gvass» og «gviner». Underdialekter som utpreger seg og i større grad er påvirka av fjellbygdmål er bygdemålene i Fon og Vivestad, nordvest i Tønsberg kommune.
Tønsberg er en tospråklig kommune med norsk som majoritetsspråk og romanes/romani som minoritetsspråk.
Tusenårssted
Kommunens tusenårssted er Slottsfjellet, og som markering av stedet ble det støpt en modell av borgen på Slottsfjellet slik den så ut i Magnus Lagabøtes tid, ca. 1270. Den ble støpt i bronse og står ved siden av tårnet.
Vennskapsbyer
Tønsbergs vennskapsbyer i Norden er Roskilde (Danmark), Linköping (Sverige), Ísafjörður (Island) og Joensuu (Finland).
I tillegg er Tønsberg vennskapskommune med Covarrubias i Spania, på grunn av begges tilknytning til Prinsesse Kristina av Tunsberg.
Ung Pike Forsvunnet
Ung Pike Forsvunnet (etablert 1981 i Oslo, nedlagt 1986, gjenoppstått 2010) var fra starten av en norsk rockegruppe, bestående av initiativtakerne Anne Danielsen, vokal, og Ole Hedemann, tangenter, samt Beranek, vokal og gitar, Sven Kalmar, trommer, Øivind Nordal bass og Tellef Øgrim, gitar. Hedemanns lyrikk ga dem seier i Ungdommens radioavis' rockemønstring og platedebut (1982). Uten Beranek og Kalmar, men med tillegg av Bjørn Juliusson og sangerne Nina Askeland, Lynni Treekrem og Ingeborg Magerøy kom ny plate (1985) før nedleggelsen (1986). I 2012 ga de ut en singelen «Kraften i oss to», i 2013 kom «Skatten i skrinet» og i 2015 «Ung Pike Forsvant» – sistnevnte et resultat av et samarbeid med miljøet som produserer Varg Veums julehefter, blant annet Gunnar Staalesen. Samtidig startet de opp på konsertscenene igjen, nå med Nils Harkestad på trommer, en blåserrekke bestående av Dag Einar Eilertsen, Morten Brenne og Rune Nicolaysen, og korerne Berit Lohne og Anne H. Hoseth.
Prest
En prest er en mann eller kvinne som har en spesifikk rolle i utføringen av en religions hellige handlinger. Ordet kommer fra gresk presbyter, som betyr eldste. Dette er den bibelske betegnelse, men i dagligtale overføres den også til andre religioner enn den jødisk-kristne. På enkelte språk forbeholdes det tilsvarende ordet (f.eks. engelsk priest) for de kirker som vektlegger at presten må være ordinert etter visse regler og at han eller hun innehar visse spesielle egenskaper som en følge av guddommelige nåde.
Jødiske prester
Hovedartikkel: Kohen.
Innen jødedommen er Arons mannlige etterkommere regnet som prester (hebr. kohen, fl. kohanim) med arvelig embete. Utføringen av offerhandlinger er forbeholdt disse prester; etter Tempelets ødeleggelse har de ikke lenger noen sentral rolle, men tradisjonelt kalles de først fram for å lese fra toraen på sabbaten, og de leser visse foreskrevne bønner overfor menigheten. Rabbinere er ikke prester, da de ikke har spesielle rituelle plikter eller rettigheter.
Katolske og ortodokse prester
Det katolske og ortodokse presteembetet er inspirert av den jødiske offerprest. Han må være ordinert av en biskop, og ordinasjonen regnes som et pregende sakrament hvor den som prestevies inngytes en karisme eller nådegave. Denne nådegaven er av objektiv natur og ikke avhengig av subjektive egenskaper hos den enkelte prest. Ordinasjonen er livsvarig, men under visse omstendigheter kan en prest løses fra sine prestelige fullmakter eller fratas dem, såkalt laisering. I den katolske kirke skjer det ofte at prester laiseres fordi de ønsker å gifte seg. Prestens mest sentrale funksjon er å forvalte sakramentene. I forhold til andre sakramenter har prestene også en spesiell stilling: Det skal ordinært være en prest som forretter ved dåp og sykesalving. I den ortodokse kirke kan kun en prest eller biskop forrette ved konfirmasjon (i den katolske kirke forretter normalt en biskop ved konfirmasjon, men biskopen kan under særlige omstendigheter gi denne fullmakten til en prest, og kun en prest eller biskop kan høre skriftemål. Ektevigsel er derimot et sakrament som forrettes av brudeparet selv, idet den sakramentale og ekteskapskonstituerende handling her består i det livslange løfte brud og brudgom gir hverandre. Prestens rolle er her som vigselsmann, men ektevigselen vil ofte også være ledsaget av en brudemesse, dvs en messe med nattverd.
Katolsk teologi har et tredelt embete: diakon, prest og biskop. For å bli prest må man først vigsles til diakon og for å bli biskop må man først være vigslet diakon og prest.
Det finnes også uavhengige kirker med et katolsk syn på presteembetet. Presteembetet er forbeholdt menn. I den ortodokse kirke og i de orientalske katolske kirker kan gifte menn prestevies, men ugifte menn som ordineres kan ikke gifte seg etter ordinasjonen (dette gjelder også de som blir enkemenn etter ordinasjonen). I den romersk-katolske kirke kan ordinært kun ugifte menn ordineres til prest. Unntak gis i enkelttilfeller for gifte menn som har vært prester i en ikke-katolsk kirke, men disse kan ikke bli sokneprester.
Sekular- og ordensprester
Det skilles mellom sekularprester, som har sin ordinasjon knyttet til et bestemt bispedømme og står under den lokale biskops tilsyn, og ordensprester som er tilknyttet munke-/ordensvesenet, og hvor tilsynet ligger hos den øverste ledelse i den enkelte orden.
Pregende sakrament
Presteordinasjonen regnes i Den katolske kirke som et pregende sakrament. Dette betyr at den ikke kan gjentas. En katolsk prest som fratas eller løses fra sine prestelige fullmakter, er følgelig fortsatt prest selv om han ikke praktiserer som det. Sakramenter som han forretter uten fullmakt vil like fullt være gyldige. Dersom en person som er i dødsfare ønsker å skrifte til en avsatt prest vil dette være både lovlig og gyldig etter katolsk kirkerett og teologi.
Andre former for presteskap
I gresk og romersk før-kristen religion fantes et presteskap med særlig ansvar for offerhandlinger og andre rituelle handlinger. Både menn og kvinner (kalt prestinner) kunne tilhøre presteskapet; normalt hadde en kvinnelig guddoms kult prestinner mens en mannlig guddoms hadde prester. Adgang til presteskapet var regulert og man måtte vie sitt liv til guddommen, det vil si at man hadde noe som minner om ordinasjon.
Innen nyhedendom, som Wicca og den lilianske tradisjon, finnes et presteskap for både menn og kvinner. Det er ikke noe regulært system for ordinasjon.
Årets Reumert
Årets Reumert er en dansk teaterpris, som er oppkalt etter skuespilleren Poul Reumert. Prisen er blitt utdelt hvert år siden 1998 på en søndag i april i Det Kongelige Teater. Dette er den eneste danske prisen som kan tildeles for alle former for scenekunst.
Prisene, som gis for årets prestasjoner i forskjellige kategorier, er sponset av Bikubenfonden. En særskilt komité foretar valg av vinnere.
Prisene består av et premiebeløp og en statuett. Fra 1998 til og med 2013 var statuetten av glass og utformet av Hans Voigt Steffensen. Fra 2014 symboliseres prisen av en ny glass-statuett, som er formgitt av John Kørner.
«Årets Hæderspris»
Hedersprisen «Bikubens Hæderspris» er på 200,000 danske kroner (2014) og kan kun mottas én gang. Beløpet til de øvrige mottakerne er kroner 40,000 til hver og talentprisene utgjør 20,000 kroner til hver mottaker.
Årets Hæderspris, tidligere kalt Bikubens Hæderspris, tildeles en person som «... på enestående vis har bidraget til en positiv udvikling af scenekunsten i Danmark gennem en årrække og som stadig er aktivt udøvende.»
Øvrige kategorier
Per 2018 utdeles det priser i følgende kategorier:
Hver av disse prisene består av en glass-statutett og 35 000 danske kroner
Årets talentpriser
I tillegg utdeles det årlig (per 2018) opptil åtte talentpriser. Hver av talentprisene består av en glass-statuett og 35 000 danske kroner.
George O’Brien (skuespiller)
George O'Brien (født 19. april 1899, død 4. september 1985) var en amerikansk skuespiller i både stumfilm- og begynnelsen av lydfilmperioden i 1930-årene. Han ble tildelt en stjerne på Hollywood Walk of Fame i Los Angeles for sine skuespillerprestasjoner.
Sindarin
Sindarin er et kunstig alvespråk konstruert av professor J.R.R. Tolkien. I hans verk snakkes språket av gråalvene, dvs. sindaene, i Midgard. I tredje tideverv var det mer populært enn quenya; quenya ble kun brukt i høy lære, mens sindarin ble brukt som dagligspråk (av alvene, vel å merke. Bruken av sindarin som dagligtale hos mennesker døde ut da Númenor ble utslettet. Likevel var det mer utbredt blant de lærde hos menneskene å kjenne sindarin enn quenya).
Tolkien etterlot seg mindre skriftlig materiale om sindarin enn om quenya, og mye av det han tenkte seg om språket, ble nok aldri skrevet ned, og gikk derfor tapt ved hans død. Det er derfor vanskeligere å si noe sikkert om sindarin enn quenya.
Fiktiv historie
Sindarin er i slekt med quenya, men stammer ikke direkte fra det. Det utviklet seg fra språket som ble talt av teleriene, de av eldaene som ble igjen i Beleriand i Midgard. Dette språket ble siden også talt av noldoene som vendte tilbake til Midgard og noen av menneskestammene, spesielt i Hadors hus.
Ikke-fiktiv historie
J.R.R. Tolkien likte det walisiske språket, og noen av de grammatiske hovedtrekkene kan spores tilbake til dette språket. Det er f.eks. prefiksforandringen, som vi verken kjenner fra de romanske eller germanske språkene.
Grammatikk
Her er en oversikt over de mest oppsiktsvekkende målmerkene i sindaringrammatikk:
Sindarin inneholder, som det øy-keltiske språket, lydmutasjon, som opprinnelig var av fonologisk opphav, men som siden ofte ble grammatiske (f.eks.: dea [skygge] → i dhea [skyggen]).
Flertallsbygning fulgte lignende lydforandringer som tysk og til tider også walisisk (f.eks.: amon [fjell] → emyn [flertall: fjell]). Substantivene blir ikke tilpasset noe kasus.
Konjugasjonene av verb er lignende av tysk gjennom Affixe (f.eks: ped- [sprechen, (snakke) ordstamme] → pedithal [du wirdst sprechen (du kommer til å snakke)].
Utenom dette var det nødvendig å finne på skrift også:
Netty Witziers-Timmer
Jeannette Josephina Maria «Netty» Witziers-Timmer (født 22. juli 1923 i Amsterdam, død 25. januar 2005) var en nederlandsk friidrettsutøver som deltok i De olympiske leker i 1948 i London.
Witziers-Timmer ble olympisk mester i friidrett under Sommer-OL 1948 i London. Hun var med på det nederlandske laget som vant 4 × 100 meter stafett for kvinner foran Australia og Canada. De andre på laget var Xenia Stad-de Jong, Gerda van der Kade-Koudijs og Fanny Blankers-Koen.
Subhas Chandra Bose
Subhas Chandra Bose (født 1897, død 1945) var en indisk politisk leder, kjent for sin rolle i Indias frigjøringskamp. Bose stod for en linje med væpnet motstand mot den britiske kolonimakten, og havnet dermed på kant med Gandhi og resten av lederskapet i Indias Nasjonale Kongress.
Under andre verdenskrig samarbeidet Bose med aksemaktene i kampen for selvstendighet. Han organiserte da en hær kalt Indian National Army, og kjempet sammen med japanske styrker mot de allierte blant annet under slaget ved Imphal.
I august 1945 skal Bose ha omkommet i en flystyrt på vei til Sovjetunionen. Vraket ble imidlertid aldri funnet, noe som gav næring til en rekke ulike teorier om hva som egentlig hendte.
Charlotte Amalie av Danmark og Norge
Charlotte Amalie av Hessen-Kassel (født 27. april 1650 i Kassel i landgrevskapet Hessen-Kassel, død 27. mars 1714 i København) var gift med kong Christian V og var dronning av Danmark-Norge.
Bakgrunn
Hun var datter av landgreve Vilhelm VI av Hessen-Kassel og Hedvig Sophie av Brandenburg, og var oppdratt i den kalvinistisk-reformerte tro, som hun beholdt hele livet.
Dronning
Dronning Charlotte Amalie var særlig avholdt både av folket og ved hoffet for sin vennlighet. I en tid der de kongelige og hoffet gjerne snakket tysk, er hun også husket for sin levende interesse for det danske språket. Under krigen mot svenskene utviste hun stort mot da Karl XII nærmet seg København med sine tropper.
Hun var kalvinist og fikk sammen med de danske gesandter i Versailles gjennomtrumfet løslatelsen av protestantiske fanger, tilbakelevering av deres formuer og familiesammenføring i Danmark. Hun var ved korrespondanser og personlige møter utrettelig i å forsvare sine trosfeller i og utenfor Frankrike, selv om Frankrike og Danmark hadde en forsvarsallianse i en del av hennes regjeringstid. Hun lot oppføre Reformert kirke i København for sine franske og tyske trosfeller.
Hun fikk syv barn, blant annet den senere kong Frederik IV.
Hovedstaden på De amerikanske Jomfruøyer, Charlotte Amalie, er oppkalt etter henne. Det samme er slottet Charlottenborg i København.
Finn Jerven
Overkonstabel Finn Jerven er en fiktiv person fra serien om Oslodetektiven Knut Gribb. Sammen med betjent Harald Brede er han detektivens nærmeste medarbeider, og har opptrådt som detektivens hjelp og støtte i en rekke fortellinger. Jerven er den yngste av Gribbs medarbeidere, og fremstilles gjerne som en stor kvinnebedårer.
Jerven beskrives slik av tidligere Gribb-produsent og Radioteater-sjef Nils Nordberg:
Finn Jerven er en ekte Kristiania-gutt, født i 1905. Hans far, agent Oscar Jerven, døde tidlig og Jerven var en av mange unge som kom ut på skråplanet i forbudstiden, men Gribb fikk tauet ham inn før det var for sent, og skaffet ham jobb ved politiet etter realskoleeksamen.
Han begynte som kontorist – Jerven var for liten av vekst til å komme inn på politiskolen – men da han etter hvert avslørte et betydelig talent som etterforsker fikk Gribb ham over i oppdagelsesavdelingen, og han har avansert til overkonstabel.
Jerven har brunt hår og brune øyne i et smalt, gutteaktig ansikt, han løper som en sprinter og klatrer som en ape og er en mester i ju-jitsu og judo, til stadig overraskelse for dem som tror seg større og sterkere.
Hans spesialitet er ”skygging”, å følge etter personer uten å bli oppdaget. Jerven er dandyaktig velkledd, har en lett og ubesværet tone som ”klientellet” liker, og et svært godt øye til damene.
Og de til ham, noe som delvis er grunnen til at han ikke klarer å bestemme seg for hvem han skal velge. Han er av og til på nippet til å fri, men tar seg alltid inn igjen i siste øyeblikk. Han bor i Frognerveien, i en leilighet som han arvet etter en ugift tante.
Leonard O’Brien
Fire år senere, under sommer-OL 1936 i Berlin spilte han tre landhockeykamper som back.
Neda
Neda var en 27 år gammel kvinne som ble drept under demonstrasjonene i tilknytning til valget i Iran i 2009. Drapet på henne ble filmet av tilskuere. Videoen ble postet på Internett og navnet hennes ble raskt et samlende kamprop for pro-reform iranere som demonstrerte. «Neda» betyr «stemme» på farsi og hun ble således kalt «Irans stemme» av noen opposisjonsgrupper.
Omstendighetene ved Nedas død
En uidentifisert Twitter-poster hevdet 20. juni 2009 at Neda, sammen med sin far, gikk i et protesttog ned Karegar Avenyen i Theheran. De deltok i protestene mot det angivelige valgjukset i valget som nylig hadde vært. Hun ble da angivelig skutt av opprørspoliti. Udaterte amatørvideoer av hennes angivelig død ble sent ut på internett gjennom Facebook og YouTube. Videoene var ledsaget av et ubekreftet budskap skrevet av et anonymt individ som hevdet at han/hun var tilstede da videoen ble tatt opp:
"«Klokken 19.05 20. juni. Sted: Karegar Av., på hjørnet der Khosravi St. og Salehi gt. krysser. En ung kvinne som stod sammen med sin far og så på protestene ble skutt av et medlem av basij som gjemte seg på toppen av et sivilt hus. Han hadde klart sikte mot piken og kunne ikke bomme. Imidlertid siktet han mot hjertet hennes. Jeg er lege så jeg løp til henne og forsøkte å redde henne. Men kulen hadde truffet med en slik kraft at den hadde revet opp brytstet hennes og hun døde på mindre enn to minutter. Protestene holdt på omtrent 1 kilometer unna i hovedgaten og noen av demonstrantene løp vekk fra tåregas som ble brukt mot dem, mot Salehi gt. Filmen er tatt opp av min venn som stod ved siden av meg. Vær så snill å la verden vite.»"
Diskusjoner om Neda på Twitter ble raskt et av de viktigste emnene på kvelden 20. juni, 2009.
Charlotte Amalie (by)
Charlotte Amalie er hovedstaden på De amerikanske Jomfruøyer. Den ligger på øya St. Thomas og hadde 18 481 innbyggere i 2010. Byen, som også har hatt det danske navnet Taphus («kro»), er oppkalt etter dronning Charlotte Amalie, gift med kong Christian V, som regjerte fra 1670 til 1699. Også navnet St. Thomas ble brukt i dansketida før 1917, og fra 1921 til 1936. Navnet Charlotte Amalie har vært i bruk i perioden fra 1917 til 1921, og så fra 1936 frem til våre dager.
Neda
Omstendighetene ved Nedas død
Videoens autentisitet, hendelsens lokalisering og den angivelige drapsmannens identitet har ikke blitt bekreftet av de viktigste mediene. Kvinnens angivelige død ble ikke rapportert av statskontrollerte medier, men ble berettet om av internasjonale medier. CNN viste videoen flere ganger 21. juni 2009, først med ansiktet til piken skjult og deretter uten noen sensur.
Charlotte Amalie (by)
Byen har en rekke spor etter dansketida. I tillegg til en rekke bevarte kolonibyggverk, slik som festningen fra 1870-tallet med navnet Fort Christian, heter blant annet byens hovedgate Dronningens Gade, mens en annen heter Crystal Gade.
Geografi
Charlotte Amalie ligger på den sørlige kysten av øya St. Thomas, og strekker seg om lag en kilometer rundt Saint Thomas-havna, fra distriktet Havensight, hvor cruiseskipa legger til, i øst, til nabolaga Frenchtown og Sub Base i vest. Det danske Fort Christian og det åpne området rundt Emancipation Garden og Vendor's Market utgjør gamlebyens sentrum. Mange av byens historiske bygninger ligger i bakkene på Government Hill rett nord for Emancipation Garden. Dette er «Kongens Quarter». I vest, i området mellom Waterfront Dr og Dronningens Gade, er det en rekke alleer, hver av dem omkransa av varehus fra kolonitida som har blitt gjort om til butikker og kjøpesentere. Saint Thomas-havna skjærer dypt inn i øya, og foran den ligger øyene Water Island og Hassel Island. Det er flere utsiktspunkter over bukta; det høyeste ligger 460 meter over havet.
FEIDE
Feide (Felles Elektronisk IDEntitet) er tjeneste for enhetlig identitetsforvaltning i norsk utdanningssektor. Sikker identifisering av elever og lærere er nødvendig for å gi riktig tilgang til digitale ressurser og tjenester. Feide lar personer tilknyttet norske utdanningsinstitusjoner identifisere seg via en felles innloggingstjeneste som begrenser flyten av personopplysninger til det som er nødvendig for å oppnå den ønskede tilgangen.
Feide lar personer som har tilknytning til norske utdanningsinstitusjoner, identifisere seg via en felles innloggingstjeneste. Feide ble startet i 2000 og var opprinnelig ment å være ferdig utbygd i 2010. Utbyggingen for videregående og høyere utdanning er i grove trekk i mål. Våren 2018 hadde 98% av elevene i norsk grunnopplæring Feide-brukerkonto.
Árbol del Tule
Árbol del Tule (Tule-treet) er det treet med størst stammediameter i hele verden. Det er en montezuma-sypress (Taxodium mucronatum), «ahuehuete» på språket nahuatl. Treet har en diameter på 14,05 m, omkrets på 58 meter, og høyden er 42 meter. Volumet er estimert til 816 829 m³, og vekten er estimert til 636 107 tonn.
FEIDE
Feide er bygget opp etter en felles nordisk standard som både Sverige og Danmark bruker. I Sverige er Skolfederation tilsvarende Feide. I Danmark er Uni-login tilsvarende Feide.
Árbol del Tule
Treet befinner seg på kirkegrunn i landsbyen Santa María del Tule som ligger i delstaten Oaxaca i Mexico. Om man følger veien fra Oaxaca by by til Mitla, så er avstanden omtrent 13 kilometer. Det koster 3 pesos i inngangspenger for å komme inn på kirkegården for å få bedre utsikt til treet og lese om dets historie.
Treets alder er ukjent, men man regner med at det er mer enn 2000 år gammelt. Etter Zapotec-sagnet ble treet plantet for 1400 år siden av en prest ved navn Pechocha. Dette var en prest som tilbad guden Ehécatl (også omtalt som «vindguden»). Treets hellige plassering (senere okkupert av kirken) skulle vel bekrefte dette.
Treet har også fått kallenavnet «Livstreet» på grunn av at man kan skimte mange tegninger av dyr i barken.
Bevil Rudd
Bevil Gordon D'Urban Rudd (født 5. oktober 1894 i Kimberley, død 2. februar 1948) var en sørafrikansk friidrettsutøver.
Han hadde sin beste sesong i 1920. Under OL 1920 i Antwerpen vant han gull på 400 meter, foran briten Guy Butler og svenske Nils Engdahl, i tillegg til bronsemedalje på 800 meter. Han avsluttet med sølvmedalje på 4 x 400 m stafett.
I 1920 ble han også britisk mester på 440 og 880 yards og ble valgt til årets fremste friidrettsutøver. I 1921 satte han ny verdensrekord på 440 yards.
Jevne Glassverk
Jevne Glassverk ble anlagt av De Kongelige Norske Glasværker på Fåberg i Gudbrandsdalen i 1792 for å lage vindusglass. Produksjonen kom i gang i 1793. Da lønnsomheten ble dårligere på grunn av økt konkurranse og tap markedet i Danmark, solgte staten verket til private eiere i 1824. De la om produksjonen til en billigere kvalitet, men de økonomiske problemene fortsatte, og siste ordinære driftsår var 1835. I 1839 opphørte all drift da de to siste glassblåserne av Gleisnerslekten forlot glassverket for å arbeide ved Hurdal glassverk. Da hadde disse to stått for driften siden de ankom med sine familier i 1834.
Vindusglass ble produsert i Norge fra 1755 ved Hurdal Glassverk. Verket laget kronglass av engelsk type, blåst som store runde skiver. Fra 1766 ble det også produsert norsk taffelglass ved Biri glassverk. Dette var et grovere og billigere glass, kjent som «fensterglas» eller «grønt ordinair vinduesglas». Taffelglass ble laget ved å blåse en sylinder av glass, som så ble åpnet i begge ender, skåret opp på langs, og brettet ut til en noenlunde plan skive. Jevne glassverk ble opprettet for å lage taffelglass av bedre kvalitet, egnet for de større glassrutene som ble moderne i 1790-årene, og som også var best egnet til innramming av bilder. Glasset herfra ble kalt «lægerglas» og var tynnere, klarere og jevnere enn glasset fra Biri. Det kunne også levere skiver i større format.
Litteratur
Byggforvaltning 733.181 ''Eldre vinduer. Vindusformer og materialer''. SINTEF Byggforsk, Oslo 1989.
Soroptimist
Soroptimist International (SI) er en frivillig internasjonal organisasjon for yrkesaktive kvinner.
Fra kvinne til kvinne
Organisasjonen ble grunnlagt 3. oktober 1921 i Oakland i California USA, og arbeider for å bedre livsvilkårene for kvinner og jenter, lokalt og globalt. Organisasjonen er den største serviceorganisasjonen for yrkeskvinner i verden og betegner seg selv som en verdensomspennende stemme fra kvinner til kvinner («A Global voice for Women»).
SI har såkalt «General Consultative Status» som frivillig organisasjon i De forente nasjoner og arbeider gjennom ECOSOC for å fremme likhet, fred og internasjonalt samarbeid.
Medlemmene bidrar med egeninnsats til lokale og internasjonale prosjekter.
Formål
Organisasjonen har som mål å arbeide for:
Organisering
Soroptimist International er representert i 123 land rundt omkring i verden og har tilsammen 93,000 medlemmer i over 3,000 klubber.
Medlemmene inngår i lokale klubber. Klubbene inngår i en union for hvert land/region. De nasjonale unionene inngår videre i en føderasjon. På verdensbasis har organisasjonen fire føderasjoner:
Delegater fra de fire føderasjonene danner den internasjonale overbygningen Soroptimist Internasjonal.
Europaføderasjonen
Soroptimist International i Europa har om lag 1,090} klubber og nesten 35,000 medlemmer. De 26 nasjonale unionene i SI/Europe er:
Belgia, Bulgaria, Danmark, Tyskland, Elfenbenskysten, Finland, Frankrike1), Hellas, Island, Israel, Italia, Kenya, Litauen, Luxembourg, Madagaskar, Nederland2), Norge, Østerrike, Polen, Portugal, Romania, Sverige, Sveits, Senegal, Tyrkia, Ungarn
1) Med Fransk Guyana, Guadeloupe, Martinique, Ny-Caledonia, Réunion, Tahiti 2) Med De nederlandske Antiller, Surinam
I tillegg finnes enkeltklubber i: Egypt, Albania, Benin, Bosnia-Hercegovina, Burkina Faso, Estland, Georgia, Ghana, Guinea, Haiti, Kroatia, Latvia, Liechtenstein, Mali, Marokko, Moldova, Monaco, Nigeria, Rwanda, Russland, San Marino, Slovakia, Slovenia, Spania, Togo, Ukraina og Kypros.
Norgesunionen
Norgesunionen ble stiftet i 1939 og feiret 75-årsjubileum i 2014. Norgesunionen har i 2015 om lag 1850 medlemmer fordelt på 63 klubber. Unionspresident fra 2015 er Kirsti Guttormsen.
Bankebroa
Bankebroa er ei vippebro på fylkesvei 202 øst for Sånum i Lindesnes. Broa ble bygget i 1962. Den går over Skogsfjorden hvor fjorden er kun 15 meter bred.
Swatch FIVB Beach Volley World Tour 2008
Swatch FIVB World Tour 2008 er en internasjonal sandvolleyball tour, som startet i mars 2008, og varer til november 2008. Den består av 15 turneringer med begge kjønn, og 9 turneringer med kvinner eller menn.
Turneringen gir poeng som teller i kvalifiseringen til de olympiske leker i Beijing, 2008. Dette gjaldt turneringer fra 1. januar 2007 (Swatch FIVB World Tour 2007) til 20. juli 2008.
Norge er vert for to av turneringene: En grand slam turnering (ConocoPhillips Grand Slam Stavanger) i Stavanger, fra 24. til 29 juni. 2008, og en open turnering (Otera Open Kristiansand) i Kristiansand, fra 25. til 30. august 2008.
Grand Slam
Grand Slam turneringer gir en høyere poengsum og mere penger enn resten av turneringene. De seks grand slam turneringene i 2008 var som følger:
Charles Sheaffer
Charles Miller Sheaffer, Jr. (født 6. desember 1904 i St. Davids i Pennsylvania, død 28. august 1989 i Bryn Mawr i Pennsylvania) var en amerikansk landhockeyspiller som deltok i de olympiske leker 1932 i Los Angeles og 1936 i Berlin. Sheaffer vant en olympisk bronsemedalje i landhockey under OL 1932 i Los Angeles. Han var målvakt på det amerikanske laget som kom på tredje og sisteplass i landhockeyturneringen bak India og Japan. Det var kun tre lag som deltok og det ble spilt en enkeltserie i perioden 4. til 11. august. USA tapte begge kampene, 2-9 mot Japan og 1-24 til India. Sheaffer spilte to kamper i OL-turneringen.
Høvik Verk
Høvik Verk, opprinnelig Høvik Glassverk, var en norsk bedrift opprettet i 1855 med det formål å produsere flasker. Glassverket på Høvik var i drift til 1933, mens den øvrige produksjon fortsatte til 1972.
Charles Sheaffer
Fire år senere, under sommer-OL 1936 i Berlin, spilte han tre landhockeykamper.
Høvik Verk
Den første glasshytta ble bygd av Thomas Graham Smyth i 1855 på Høvikstranda i Bærum. Smyth kjøpte eiendommen på Høvik i april 1855, men allerede i oktober samme år solgte han eiendommen til Alexander Bisset. Det ble sagt at de første flaskene som ble produsert på Høvik var av elendig kvalitet, i den grad at ingen ville kjøpe dem. I 1859 rev Bisset glasshytta som Smyth hadde bygget, og erstattet den med en ny og moderne hytte. Han bygget også tre arbeiderboliger på en del av eiendommen som kalles Svartodden, og per 2017 står to av disse bygningene fremdeles på stedet. Verksmesteren het Robert Watson.
Verket på Høvik ble etterhvert overtatt av Interessentskapet for Hurdal, Biri og Hadeland Glasværker, det selskapet som senere ble Christiania Glasmagasin.
Pressglass til husholdninger
Verket på Høvik tilvirket et stort spekter av glassvarer til såvel husholdninger som apoteker, laboratorier og sykehus. Som et underbruk av Christiania Glasmagasin fortsatte Høvik glassverk å produsere ulike bruksgjenstander i pressglass. I Christiania Glasmagasins produktkatalog fra 1908 oppgis at «Høviks Nye Glasverk» produserte «husholdningsglas» – i motsetning til Hadelands Glasverk som produserte «serviceglas».
Lampeproduksjon
Høvik Glassverk begynte i 1874 å produsere lampeglass og lampekupler.
Denne nye produksjonen ga grunnlaget for etablering av en lampe- og metallvarefabrikk noen år, senere med produksjon av bl. a lysarmatur, parafinlamper og primuser. Ifølge Christiania Glasmagasins produktkatalog fra 1908 bestod produksjonen ved «Høviks Lampefabrik» av «jern- og metalvarer». Lampeproduksjonen (som hadde blitt utskilt som egen virksomhet under navnet Høvik belysning) ble i 1972 flyttet til Halden, og i 1999 overtatt av Glamox. All produksjon er opphørt og lokalene brukes til andre formål.
Metallvarer
Etter hvert begynte Høvik Verk å produsere metallvarer. Blant formgiverne som designet produkter for metallvareavdelingen finner vi den opprinnelig østerrikske Gustav Gaudernack (1865-1914), som ble en av de fremste designerne i Norge etter at han innvandret hit i 1891. Gaudernack tegnet flere lampemodeller for Høvik. Verkets produktkataloger fra 1927 og 1930 viser at Høvik Verks metallvarer spente fra bordgarnityr, serveringsbrett og brett til såkalte røkebord, til lysestaker, varepotter og kaffekjeler. Varene ble fremstilt i kobber, forniklet kobber, messing, hvitmetall og alpakka.
Schimmelmanns glassverk
Verket ble etablert på initiativ fra Carsten Anker. Det var oppkalt etter den dansk-norske finansminister Heinrich Carl lensgreve von Schimmelmann.
Sun Yirang
Sun Yirang (kinesisk: 孫詒讓, pinyin: Sūn Yíràng, født 1848 i Rui'an i provinsen Zhejiang i Kina, død 1908) var en kinesisk filolog og lingvist. Hans viktigste verker er Mozi Jiangu (墨子間詁, en korrigert og definitiv versjon av Mozi) og Zhouli Zhengyi (周禮正義, en viktig kommentar til Zhouritene. Han bidro også til studiet av bronseskrift og orakelskrift. Hans verk Qiwen Juli (契文舉例), publisert posthumt av Luo Zhenyu, var det første arbeide om tolkningen av orakelbenskrift.
ICMP
ICMP (Internet Control Message Protocol) er en protokoll i IP-protokoll som settes og brukes til å overføre meldinger om feil eller andre hendelser. Et kjent bruksområde for ICMP er i ping- og tracerouteprogrammene.
ICMP skiller seg fra TCP og UDP ved at ICMP vanligvis ikke brukes direkte av program. Ett unntak er programmene ping og traceroute som sender ICMP-ekkoforespørsler – og måler den tiden det tar til forespørselen kommer tilbake fra mottaker.
Tekniske detaljer
ICMP er en del av internettprotokollene som er definert i RFC 792. ICMP-meldinger blir ofte brukt for å håndtere feil i IP datagram (som spesifisert i RFC 1122), i diagnosearbeid og for routing av datagram.
ICMP-utgaven som brukes i versjon 4 av internett protokollen blir også kalt ICMPv4, fordi det er en del av IPv4. IPv6 har en tilsvarende protokoll, ICMPv6.
ICMP-meldinger er på IP-laget, kommer oftest fra et vanlig IT-datagram som har generert et ICMP-tilbakemelding. IP-laget legger ICMP-meldingene i en IP-pakke (for å få ICMP-meldingen til rett sted), og videresender resultatet på vanlig måte.
Ett eksempel: Hvert punkt som videresender en IP-pakke skal minke (TTL)-verdien i IP-hodet med én. Hvis TTL-verdien blir 0, sendes det ICMP-melding tilbake til avsender – og pakken droppes.
Eksterne lenker
Se (IANA ICMP-oversikt) for en oversikt over hvilke ICMP-meldinger som er, og hva de betyr.
Södertörns högskola
Södertörns högskola er en forskningsorientert høyskole i Huddinge i Stockholms län, som er en del av byen Stockholm og ligger sør for bykjernen. Huddinge ligger på halvøya Södertörn, som høyskolen har navn etter. Södertörns högskola har 13 130 studenter (februar 2005). Den har en tverrfaglig og multikulturell profil. Høyskoleområdet ligger på Flemingsberg.